Xalqaro eshkak eshish federasiyasi
Xalqaro eshkak eshish federasiyasi (fransuzcha: Fédération Internationale des Sociétés d'Aviron (FISA) — dunyo bo‘yicha akademik eshkak eshishni rivojlantirishga qaratilgan tashkilotdir. Bundan tashqari, bu tashkilot musobaqa tizimini takomillashtirish, jahon chempionatlarini o‘tkazish, xalqaro musobaqalarni nazorat qilish va sport turini rivojlantirish, hududini kengaytirish, musobaqa qoidalarini, eshkak eshish texnikasini tayyorlash usullarini takomillashtirish va suv turizmini rivojlantirish bo‘yicha ishlarni amalga oshiradi. Bu ish FISA tarkibidagi tegishli komissiyalar tomonidan amalga oshiriladi.